
Par valstij dividendēs izmaksājamo valsts sabiedrības ar ierobežotu atbildību “Slimnīca “Ģintermuiža”” peļņas daļu par 2023.gadu

	1.
	Rīkojuma projekts
1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 6. punktu noteikt, ka valsts sabiedrība ar ierobežotu atbildību "Slimnīca “Ģintermuiža"" (turpmāk – kapitālsabiedrība) nemaksā dividendes (40 476 euro) no peļņas par 2023. gadu.
	Iebildums
Ņemot vērā, ka tiek lemts par dividendēm no peļņas par 2023.gadu nevis par atļauju noteikt vidēja termiņa darbības stratēģijā nākamajam periodam atšķirīgu prognozējamo dividendēs izmaksājamo peļņas daļu, lūdzam rīkojuma 1. punktā atsaukties uz MK noteikumu 9.1.3. punktu, kā arī precizēt rīkojuma punktā tekstu, norādot, ka tiek noteikta atšķirīga dividendēs izmaksājamā peļņas daļa, t.i., 0%.
Lūdzam, izteikt rīkojuma projektu sekojošā redakcijā: "Valsts sabiedrībai ar ierobežotu atbildību "Slimnīca "Ģintermuiža"" (vienotais reģistrācijas Nr. 40003407396, turpmāk – kapitālsabiedrība) sadalīt peļņu par 2023. gadu un saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. punktu noteikt, ka kapitālsabiedrība maksā atšķirīgu dividendēs izmaksājamo peļņas daļu, nosakot dividendes 0 procentu apmērā no peļņas par 2023. gadu."
Piedāvātā redakcija
Valsts sabiedrībai ar ierobežotu atbildību "Slimnīca "Ģintermuiža"" (vienotais reģistrācijas Nr. 40003407396, turpmāk – kapitālsabiedrība) sadalīt peļņu par 2023. gadu un saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. punktu noteikt, ka kapitālsabiedrība maksā atšķirīgu dividendēs izmaksājamo peļņas daļu, nosakot dividendes 0 procentu apmērā no peļņas par 2023. gadu.
	Aigars Saušs (VK)

	2.
	Rīkojuma projekts
2. Veselības ministrijai kā kapitālsabiedrības kapitāla daļu turētājai nodrošināt, ka 2023. pārskata gadā gūtā peļņa tiek novirzīta kapitālsabiedrības sniegto veselības aprūpes pakalpojumu  kvalitātes paaugstināšanai, nodrošinot ilgtermiņa attīstību pacientu rehabilitācijas vides un pakalpojumu pieejamības infrastruktūras labiekārtošanai.
	Iebildums
Ņemot vērā, ka kapitālsabiedrībai nav spēkā esošas vidēja termiņa darbības stratēģijas, kurā būtu saplānotas konkrētas investīcijas 2024. gadam, lūdzam precizēt rīkojuma 2. punktu, t.i., norādīt, ka atstātā peļņa tiks novirzīta konkrētam investīciju mērķim.
Piedāvātā redakcija
-
	Aigars Saušs (VK)

	3.
	Anotācija (ex-ante)
1.1. Pamatojums
	Iebildums
Lūdzam precizēt anotāciju, atbilstoši rīkojuma projekta labojumiem, kā arī norādīt finansējamā projekta kopējās izmaksas tabulas veidā par jau veikto un plānoto izpildi pa gadiem, t.sk. plānoto realizācijas grafiku, un finansēšanas avotus (pašu ieņēmumi, peļņa, aizņemtais finansējums), norādot plānoto summu sadalījumu.
Piedāvātā redakcija
-
	Aigars Saušs (VK)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam svītrot anotācijas tekstu “Ja netiks saņemta Ministru kabineta piekrišana 2023. gada valstij dividendēs izmaksājamās peļņas daļas novirzīšanai investīciju veikšanai, lai ierīkotu pacientiem medicīniskās rehabilitācijas vidi, tad tas ietekmēs kapitālsabiedrības izvirzīto finanšu mērķu sasniegšanu, kā arī nemotivēs kapitālsabiedrības attīstību ierobežoto resursu apstākļos un ieekonomēto līdzekļu efektīvai ieguldīšanai.”, jo kapitālsabiedrība tiek finansēta pamatā tikai no pašu kapitāla (88%), likviditāte ir 1,6, ieguldījumu investīcijās neizpilde 2023.gadā bija 315 473 EUR, kā arī pašu kapitālā iepriekšējo gadu nesadalītā peļņa - 710 213 EUR apmērā. Tā kā nav spēkā esošas vidēja termiņa darbības stratēģijas, anotācijā minētais nav atbilstošs 2023. gada pārskatā minētajai finanšu informācijai. Peļņas sadale ir dalībnieka lēmums, ņemot vērā izvirzītos finanšu un nefinanšu mērķus.

